Jaapanis, näituseks, on Muinas-Mongoli usuideed Hiina  fantastika mõjul kõdunemas olnud. Aga endine Tao meelsus, objektiivselt loodusilutsev, on kogu rahvas nii sügavasti juurdunud, et ta siiski Jaapanis kõigis usukujudes läbi paistub rahva põhitundealana, kõigile usukujudele seal erivarjunduse annab. Loodusilutsemine, puude, õite, loodusenähtuste austamine, kummardamine on kõigis Jaapani rahvakihtides nii üleüldine ja nii loodusõiglane, et ta igas riituses: "Shinto, Buddha, Konfutsius, christianismi usus Jaapanis peaomadusena läbi helgib, olles endise Tao sügava ja  jäädava mõjuilmena.